CELEX: 62012CN0034
Language: el
Date: 2012-01-24 00:00:00
Title: Υπόθεση C-34/12 P: Αναίρεση που άσκησαν στις 24 Ιανουαρίου 2012 οι Idromacchine Srl κ.λπ. κατά της αποφάσεως που εξέδωσε το Γενικό Δικαστήριο (τέταρτο τμήμα) στις 8 Νοεμβρίου 2011 στην υπόθεση T-88/09, Idromacchine Srl κ.λπ. κατά Επιτροπής

24.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/15
            
         Αναίρεση που άσκησαν στις 24 Ιανουαρίου 2012 οι Idromacchine Srl κ.λπ. κατά της αποφάσεως που εξέδωσε το Γενικό Δικαστήριο (τέταρτο τμήμα) στις 8 Νοεμβρίου 2011 στην υπόθεση T-88/09, Idromacchine Srl κ.λπ. κατά Επιτροπής
   (Υπόθεση C-34/12 P)
   2012/C 89/23
   Γλώσσα διαδικασίας: η ιταλική
   
      Διάδικοι
   
   
      Αναιρεσείοντες: Idromacchine Srl, Alessandro Capuzzo, Roberto Capuzzo (εκπρόσωποι: W. Viscardini και G. Donà, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα των αναιρεσειόντων
   
   Οι αναιρεσείοντες ζητούν από το Δικαστήριο:
   
               —
            
            
               να εξαφανίσει εν μέρει την απόφαση του Γενικού Δικαστηρίου (τέταρτο τμήμα) της 8ης Νοεμβρίου 2011, στην υπόθεση T-88/09, στο μέτρο που:
               
                           —
                        
                        
                           δεν αναγνώρισε ότι η ldromacchine υπέστη περιουσιακή ζημία·
                        
                     
                           —
                        
                        
                           αναγνώρισε ότι η ldromacchine υπέστη ασήμαντη ηθική βλάβη·
                        
                     
                           —
                        
                        
                           δεν αναγνώρισε ότι οι A. Capuzzo και R. Capuzzo υπέστησαν ηθική βλάβη·
                        
                     
                           —
                        
                        
                           και, ως εκ τούτου, να δεχθεί τα αιτήματα που υπέβαλαν οι νυν αναιρεσείοντες στο πλαίσιο της πρωτοβάθμιας δίκης·
                        
                     
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα και των δύο βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   Οι αναιρεσείοντες προσάπτουν στο Γενικό Δικαστήριο ότι υπέπεσε στα ακόλουθα νομικά σφάλματα:
   
               I.
            
            
               Πρόδηλη πλάνη, απορρέουσα από τις διαδικαστικές πράξεις, καθόσον έκρινε ότι δεν αποτελούσε αντικείμενο της προσφυγής η διαπίστωση της αναλήθειας των αποδιδόμενων στην Idromacchine ζημιογόνων πραγματικών περιστατικών·
            
         
               II.
            
            
               Ανεπαρκής και ως εκ τούτου εσφαλμένη αιτιολογία όσον αφορά την απόρριψη των αιτιάσεων περί παραβάσεως της υποχρεώσεως επιμέλειας και προσβολής του δικαιώματος άμυνας·
            
         
               III.
            
            
               Πρόδηλη παραμόρφωση των διαδικαστικών πράξεων, των πραγματικών περιστατικών και των αποδεικτικών στοιχείων όσον αφορά την περιουσιακή ζημία — Παράβαση των κανόνων σχετικά με το βάρος αποδείξεως — Πλημμέλειες της αιτιολογίας·
            
         
               IV.
            
            
               Παράβαση της υποχρεώσεως αιτιολογήσεως, παραβίαση των αρχών της αναλογικότητας και της απαγορεύσεως των διακρίσεων, καθώς και αρνησιδικία όσον αφορά τα κριτήρια ποσοτικού προσδιορισμού της ηθικής βλάβης που αναγνωρίσθηκε υπέρ της Idromacchine·
            
         
               V.
            
            
               Παραβίαση της αρχής της απαγορεύσεως των διακρίσεων, έλλειψη αιτιολογίας, πρόδηλη ανακρίβεια του περιεχομένου των διαπιστώσεων απορρέουσα από τις διαδικαστικές πράξεις, όσον αφορά την μη αναγνώριση αποζημιώσεως για την ηθική βλάβη την οποία υπέστησαν οι A. Capuzzo και R. Capuzzo.